CELEX: 31992D0381
Language: el
Date: 1992-07-03 00:00:00
Title: 92/381/ΕΟΚ: Απόφαση της Επιτροπής της 3ης Ιουλίου 1992 για τον καθορισμό του καθεστώτος μιας περιφέρειας του Ηνωμένου Βασιλείου όσον αφορά την ασθένεια του Newcastle

Avis juridique important

|

31992D0381

92/381/ΕΟΚ: Απόφαση της Επιτροπής της 3ης Ιουλίου 1992 για τον καθορισμό του καθεστώτος μιας περιφέρειας του Ηνωμένου Βασιλείου όσον αφορά την ασθένεια του Newcastle  

Επίσημη Εφημερίδα αριθ. L 198 της 17/07/1992 σ. 0056 - 0056

ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Ιουλίου 1992  για τον καθορισμό του καθεστώτος μιας περιφέρειας του Ηνωμένου Βασιλείου όσον αφορά την ασθένεια του Newcastle  (92/381/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/593/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις διακοινοτικές συναλλαγές και τις εισαγωγές από τρίτες χώρες πουλερικών και αυγών για επώαση (1), όπως τροποποιήθηκε τελευταία από την  οδηγία 91/496/ΕΟΚ του Συμβουλίου (2), και ιδίως το άρθρο 12 παράγραφος 2,  Εκτιμώντας:  ότι καμία εστία μόλυνσης της ασθένειας του Newcastle δεν εντοπίστηκε και ότι ο εμβολιασμός των πουλερικών εναντίον αυτής της ασθένειας απαγορεύτηκε στη Βόρεια Ιρλανδία εδώ και περισσότερο από ένα έτος-  ότι τα σμήνη πουλερικών εκτροφής στη Βόρεια Ιρλανδία αποτέλεσαν το αντικείμενο εξέτασης εντοπισμού της ασθένειας του Newcastle τουλάχιστον μία φορά ανά έτος- ότι τα εκτροφεία πουλερικών δεν περιλαμβάνουν πουλερικά τα οποία έχουν εμβολιαστεί κατά της  ασθένειας του Newcastle-  ότι, λαμβανομένης υπόψη της κατάστασης όσον αφορά την ασθένεια του Newcastle, κρίνεται σκόπιμο να καθοριστεί το καθεστώς που ισχύει στη Βόρεια Ιρλανδία-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Βόρεια Ιρλανδία πληροί τις προϋποθέσεις που καθορίζονται στο άρθρο 12 παράγραφος 2 της οδηγίας 90/539/ΕΟΚ.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 3 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.